stanford-oval/wikipedia huggingface dataset:
Jalkapallon Aasian-mestaruuskilpailut 2011
Ottelut > Alkulohkot > Lohko C

Lohkon avausottelussa kohtasivat Australia, jolla oli turnauksen alussa paras FIFA-ranking, ja Intia, jolla oli turnauksen huonoin FIFA-ranking. Australia voitti ottelun 4–0, ja Tim Cahillin teki kaksi maalia. Yksi kilpailujen ennakkosuosikeista, Etelä-Korea, kohtasi avausottelussaan Bahrainin. Koo Ja-Cheol teki kaksi maalia, ja Etelä-Korea voitti 2–1. Toisella kierroksella Bahrain voitti Intian 5–2, jolloin Intia menetti mahdollisuutensa jatkopeleihin. Ismaeel Abdullatif teki ottelussa neljä maalia. Australian ja Etelä-Korean ottelun päätyttyä tasan kolmella joukkueella oli mahdollisuudet päästä jatkoon. Etelä-Korea varmisti jatkopaikkansa voittamalla Intian 4–1. Australia voitti lohkon, kun se voitti Bahrainin 1–0 Mile Jedinakin maalilla.
C-lohkon ottelut
Ottelut > Alkulohkot > Lohko D

Lohko D:n avauskierroksella kohtasivat hallitseva mestari Irak ja Iran sekä Pohjois-Korea ja Arabiemiirikunnat. Hallitseva mestari kärsi tappion, ja Pohjois-Korea ja Arabiemiirikunnat pelasivat maalittoman tasapelin. Toisella kierroksella Iran varmisti jatkopaikkansa ensimmäisenä joukkueena, kun se voitti Pohjois-Korean 1–0. Irak voitti Arabiemiirikunnat lisäajalla Walid Abbasin omalla maalilla. Abbas teki turnauksen toisen oman maalinsa lohkon päätösottelussa Irania vastaan. Iran voitti ottelun 3–0 ja oli ainoa joukkue, joka voitti alkulohkossa jokaisen ottelunsa. Irak varmisti jatkopaikkansa Karrar Jassimin maalilla Pohjois-Koreaa vastaan. Pohjois-Korea ja Arabiemiirikunnat eivät tehneet turnauksessa maaliakaan.
D-lohkon ottelut
Ottelut > Pudotuspelit > Välierät

Välierissä kohtasivat puolivälieräottelunsa voittaneet joukkueet. Kummatkin ottelut pelattiin 25. tammikuuta. Ensimmäisessä ottelussa kohtasivat Japani ja Etelä-Korea. Ottelu pelattiin Dohassa, Al-Gharafa Stadiumilla. Japanin Yasuyuki Konno rikkoi 23 peliminuutin jälkeen Park Ji-Sungia. Tilanteesta tuomittiin Etelä-Korealle rangaistuspotku, jolla Ki Sung-Yueng laukoi Etelä-Korean johtoon. Yhdeksän minuuttia ennen puoliaikaa Japani tasoitti, kun Ryoichi Maeda teki maalin Yuto Nagatomon syötöstä. Toisella puoliajalla Koo Ja-Cheolilla oli hyvä tilaisuus siirtää eteläkorealaiset johtoon, mutta hänen laukauksensa meni sivuverkkoon. Myöhemmin Lee Yong-Raen vapaapotku meni hieman maalin ohi. Ottelu oli varsinaisen peliajan jälkeen tasan, joten tarvittiin lisäaika. Lisäajalla Japani sai rangaistuspotkun Lee Yond-Raen työnnettyä Shinji Okazakia, mutta Jung Sung-Ryong torjui Okazakin rangaistuspotkun. Pallo tuli kuitenkin torjunnasta suoraan Hajime Hosogaille, joka potkaisi pallon maaliin. Hwang Jae-Won tasoitti ottelun ennen lisäajan loppua, ja voittaja jouduttiin selvittämään rangaistuspotkukilpailulla. Rangaistuspotkukilpailussa Japanin maalivahti Eiji Kawashima torjui Etelä-Korean kaksi ensimmäistä yritystä ja Hong Jeong-Ho laukoi pallon ohi. Kun Japanin Keisuke Honda, Okazaki ja Yasuyuki Konno onnistuivat yrityksissään, Japani voitti ottelun.
Toisessa ottelussa kohtasivat Australia ja Uzbekistan. Ottelu pelattiin Dohassa, Khalifa International Stadiumilla. Australia sai ensimmäisen maalipaikkansa parin minuutin pelin jälkeen, mutta Brett Holmanin laukaus meni hieman ohi Uzbekistanin maalin. Ottelun avausmaali tuli muutamaa minuuttia myöhemmin, kun Tim Cahill ohitti Temur Joʻrayevin matalalla laukauksella. Maalin jälkeen Uzbekistan hallitsi peliä, mutta ei saanut rakennettua hyvää maalintekopaikkaa. Australia oli lähellä lisätä johtoaan David Carneyn nostaessa pallon Joʻrayevin yli, mutta tämän onnistui saada pallo kiinni ennen kuin se ylitti maaliviivan. Australia siirtyi 2–0-johtoon muutamaa minuuttia myöhemmin, kun Saša Ognenovski laukoi pallon maaliin vapaapotkun jälkitilanteesta. Kun ottelua oli pelattu 65 minuuttia, Carney lisäsi Australian johdon 3–0:aan laukomalla pallon Uzbekistanin maalivahdin alta maaliin. Kaksi minuuttia myöhemmin Uzbekistanin Ulugʻbek Baqoyev sai ottelun toisen keltaisen korttinsa, ja tämä ajettiin pois kentältä. Brett Emerton kasvatti Australian johtoa 74 minuutin kohdalla Robbie Krusen syötöstä. Australian seuraavat kaksi maalia syntyivät ottelun 82. ja 83. minuuteilla: Carl Valeri ja Kruse tekivät ottelun lopputulokseksi 6–0.
Välieräottelut
Ottelut > Pudotuspelit > Pronssiottelu

Turnauksen pronssiottelu pelattiin Uzbekistanin ja Etelä-Korean välillä Dohassa, Jassim Bin Hamad Stadiumilla. Turnauksen kolmas pääsisi ilman karsintoja seuraaviin Aasian-mestrauuskilpailuihin. Turnauksen paras maalintekijä Koo Ja-Cheol siirsi Etelä-Korean johtoon, kun ottelua oli pelattu 17 minuuttia: Lee Yong-Rae antoi hyvin ajoitetun syötön Koolle, joka teki turnauksen viidennen maalinsa Ignatiy Nesterovin ohi. Ji Dong-Won lisäsi Etelä-Korean johdon kymmenen minuuttia myöhemmin lauottuaan pallon Uzbekistanin maalin nurkkaan. Kuusi minuuttia ennen puoliaikaa Ji puski Etelä-Korean kolmannen ja tämän toisen maalin ohi Nesterovin. Juuri ennen toista puoliaikaa Hwang Jae-Won kaatoi Timur Kapadzen rangaistusalueella, mistä tuomitun rangaistuspotkun Aleksandr Geynrix laukoi maaliin. Toisen puoliajan alussa Geynrix kavensi ottelun 3–2:een puskemalla keskityksen maaliin. Uzbekistan haki loppuajan tasoitusmaalia siinä onnistumatta, ja Etelä-Korea voitti näin pronssia, joka oli sen historian neljäs.
Pronssiottelu
Ottelut > Pudotuspelit > Loppuottelu

Loppuottelu Australian ja Japanin välillä pelattiin yli 37 000 katsojan edessä Khalifa International Stadiumilla, Dohassa. Ottelun ensimmäisen maalipaikan sai Australian Harry Kewell, mutta Japanin maalivahdin Eiji Kawashiman reaktiotorjunta piti tilanteen 0–0:ssa. Tämän jälkeen Japani hallitsi ottelua erityisesti Keisuke Hondan ja Yasuhito Endōn peliesitysten avulla, mutta nämä eivät saaneet tehtyä maalia. Toisen puoliajan alussa Australia onnistui melkein siirtymään johtoon, kun Luke Wilkshiren laukaus osui ylärimaan, ja jatkotilanteesta Tim Cahill onnistui melkein siirtämään pallon maaliin. Japanin paras tilanne tuli, kun Shinji Okazaki puski Yuto Nagatomon keskityksen ohi Australian maalista. Tämän jälkeen Kawashima torjui Kewellin maalintekoyrityksen jaloillaan. Varsinainen puoliaika päättyi 0–0, joten siirryttiin lisäajalle. Vaihdosta tulleen Robbie Krusen onnistui melkein tehdä ensimmäisestä kosketuksestaan maali, mutta Kawashima onnistui torjumaan Krusen puskun. Japanin onnistui tehdä ottelun voittomaali, kun ottelua oli pelattu 109 minuuttia. Maalin teki Tadanari Lee, ja se oli turnauksessa vasta toinen Australiaa vastaan tehty maali.
Loppuottelu
Tilastot > Maalintekijät

Viisi maalia (1 pelaaja):
Koo Ja-Cheol
Neljä maalia (2 pelaajaa):
| --- | --- |
  Ismaeel Abdullatif :   Ji Dong-Won 
Kolme maalia (4 pelaajaa):
| 0 | 1 | 2 |
| --- | --- | --- |
|   Harry Kewell   Ryoichi Maeda  |   Shinji Okazaki  |   Alexander Geynrikh  |
Kaksi maalia (11 pelaajaa):
| 0 | 1 | 2 | 3 |
| --- | --- | --- | --- |
|   Tim Cahill   Mile Jedinak   Faouzi Mubarak Aaish  |   Sunil Chhetri   Shinji Kagawa   Yusef Ahmed  |   Fábio César Montezine   Abdelrazaq Al Hussain   Odil Ahmedov  |   Ulugbek Bakayev   Server Djeparov  |
Yksi maali (40 pelaajaa):
| 0 | 1 | 2 | 3 | 4 |
| --- | --- | --- | --- | --- |
|   David Carney   Brett Emerton   Brett Holman   Robbie Kruse   Saša Ognenovski   Carl Valeri   Hwang Jae-Won   Ki Sung-Yueng  |   Son Heung-Min   Yoon Bit-Garam   Gouramangi Singh   Arash Afshin   Karim Ansarifard   Iman Mobali   Mohammad Nouri   Gholamreza Rezaei  |   Karrar Jassim   Younis Mahmoud   Makoto Hasebe   Keisuke Honda   Hajime Hosogai   Masahiko Inoha   Tadanari Lee   Maya Yoshida  |   Hassan Abdel Fattah   Baha'a Abdul-Rahman   Odai Al-Saify   Bashar Bani Yaseen   Deng Zhuoxiang   Hao Junmin   Yu Hai   Zhang Linpeng  |   Bader Al-Mutwa   Mohamed El Sayed   Bilal Mohammed   Sebastián Soria   Taisir Al-Jassim   Firas Al-Khatib   Mohamed Al Zeno   Maksim Shatskikh  |
Tilastot > Punaiset kortit

Suoran punaisen kortin ottaneet pelaajat1
| 0 | 1 | 2 |
| --- | --- | --- |
|   Mesaed Al Enezi  |   Kwak Tae-Hwi  |   Eiji Kawashima  |
1 = Tarkoittaa, että ei kahta keltaista korttia samassa ottelussa
Kaksi keltaista korttia samassa ottelussa
| 0 | 1 | 2 |
| --- | --- | --- |
|   Lashkari Khalid   Fawzi Aaish  |   Arash Afshin   Maya Yoshida  |   Nadim Sabagh   Ulughbek Bakaev  |
Sinisellä merkitty lopputurnaukseen päässeet joukkueet ja punaisella karsiutuneet joukkueet.
Hyperisiini

Hyperisiinin rakenne
Hyperisiini on mäkikuisman sisältämä aine. Enimmäisannos, joka on suositeltavaa vuorokaudessa on 0.2-3 mg. Hyperisiini herkistää auringonvalolle. Se on vaikuttavana aineena mäkikuismarohdosvalmisteissa, jotka lievittävät lievää masennusta.tarvitaan parempi lähde Se on väriltään punaista ja sitä voidaan käyttää väriaineena.
Mäkikuismalle hyperisiini on vasta-aine, jonka avulla kasvi suojautuu kasvinsyöjiltä.
Hyperisiinin kemiallinen kaava on C30H16O8, moolimassa 504.4 g/mol, sulamispiste 300 °C, kiehumispiste 1020,33 °C ja CAS-numero 548-04-9.
Aiheesta muualla

PubChem: Hypericin (englanniksi)
Human Metabolome Database (HMDB): Hypericin (englanniksi)
Food Component Database (FooDB): Hypericin (englanniksi)
DrugBank: Hypericin (englanniksi)
Kyoto Encyclopedia of Genes and Genomes (KEGG): Hypericin (englanniksi)
Dr. Duke's Phytochemical and Ethnobotanical Databases: Hypericin (englanniksi)
Jalkapallon Mestaruussarjan kausi 1985

| Mestaruussarjan kausi 1985 |
| --- | --- |
Joukkueiden määrä:  12
Mestari:  HJK
Alempi sarjataso:  I divisioona
  ← 1984 :  1986 → 
Mestaruussarja-kausi 1985 oli Suomen jalkapalloilun Mestaruussarjan 53. kausi. Kauden mestaruuden voitti Helsingin Jalkapalloklubi.
Sarjataulukko > Pääkierros

| --- | --- |
Värien selitykset
    : Pudotuspeleihin
    : Karsimaan 1. divisioonan toiseksi sijoittunutta vastaan
    : Putoaminen 1. divisioonaan
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | M+ | M- | Pst |
| 1 | Turun Palloseura | 22 | 13 | 3 | 6 | 45 | 22 | 29 |
| 2 | Helsingin Jalkapalloklubi | 22 | 11 | 6 | 5 | 41 | 23 | 28 |
| 3 | Kemin Palloseura | 22 | 11 | 6 | 5 | 31 | 18 | 28 |
| 4 | Tampereen Ilves | 22 | 11 | 5 | 6 | 39 | 23 | 27 |
| 5 | FC Kuusysi | 22 | 13 | 1 | 8 | 47 | 35 | 27 |
| 6 | Kuopion Palloseura | 22 | 10 | 5 | 7 | 42 | 27 | 25 |
| 7 | Rovaniemen Palloseura | 22 | 9 | 4 | 9 | 30 | 30 | 22 |
| 8 | Valkeakosken Haka | 22 | 8 | 3 | 11 | 32 | 36 | 19 |
| 9 | Porin Pallo-Toverit | 22 | 7 | 5 | 10 | 27 | 41 | 19 |
| 10 | Oulun Työväen Palloilijat | 22 | 7 | 0 | 15 | 23 | 49 | 14 |
| 11 | Kuopion Pallotoverit | 22 | 5 | 4 | 13 | 19 | 38 | 14 |
| 12 | Kokkolan Palloveikot | 22 | 5 | 2 | 15 | 18 | 52 | 12 |
Uusinta 4. sijasta: Ilves – Kuusysi 3–3 jatkoajan jälkeen. Ilves selvisi pudotuspeleihin rangaistuspotkukilpailulla. Yl. 2592
Uusinta säilymisestä: OTP – Koparit 3–1 (pelattiin Kajaanissa) Yl. 790
Sarjataulukko > Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| HJK | 11 | 69 414 | 6310 |
| Ilves | 11 | 45 309 | 4119 |
| TPS | 11 | 25 745 | 2340 |
| RoPS | 11 | 25 368 | 2306 |
| KuPS | 11 | 24 571 | 2234 |
| Kuusysi | 11 | 24 132 | 2194 |
| KePS | 11 | 23 909 | 2174 |
| Haka | 11 | 21 291 | 1936 |
| PPT | 11 | 17 717 | 1611 |
| KPV | 11 | 16 214 | 1474 |
| Koparit | 11 | 15 206 | 1382 |
| OTP | 11 | 10 255 | 932 |
| Yhteensä | 132 | 319 131 | 2418 |
Sarjataulukko > Pudotuspelit

Osaottelut pelattiin kaksiosaisina.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelut | Loppuottelut |
 

|  |  Tampereen Ilves | 4 |   |  |  |  |
|  |  Turun Palloseura | 2 |   |  |  |  |
|  |   |  |   |  |  |  |

|  |   |   |   |   |  Tampereen Ilves | 2 |
|  |   |   |   |   |  Helsingin Jalkapalloklubi | 4 |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelut | Pronssiottelut |
|  |  |  |   |  |  |  |
|  |  Helsingin Jalkapalloklubi | 3 (vm.) |   |  |  Turun Palloseura |  1 |
|  |  Kemin Palloseura | 3 |   |  |  Kemin Palloseura |  1 (rp.) |
Sarjataulukko > Pudotuspelit > Välierät

| Joukkue #1 | Tulos | Joukkue #2 | 1>  peli | 2>  peli | Yleisöä | Yleisöä |
| --- | --- | --- | --- | --- | --- | --- |
| Tampereen Ilves | 4–2 | Turun Palloseura | 3–1 | 1–1 | Tampere: 2242 | Turku: 3025 |
| Helsingin Jalkapalloklubi | 3–3 | Kemin Palloseura | 2–3 | 1–0 | Kemi: 3058 | Helsinki: 10122 |
Sarjataulukko > Pudotuspelit > Pronssiottelu

| Joukkue #1 | Tulos | Joukkue #2 | 1>  peli | 2>  peli | Yleisöä | Yleisöä | rankkarit |
| --- | --- | --- | --- | --- | --- | --- | --- |
| Kemin Palloseura | 1–1 | Turun Palloseura | 0–1 | 1–0 | Turku: 1258 | Kemi 2577 | 5-4 |
Sarjataulukko > Pudotuspelit > Loppuottelu

| Joukkue #1 | Tulos | Joukkue #2 | 1>  peli | 2>  peli | Yleisöä | Yleisöä |
| --- | --- | --- | --- | --- | --- | --- |
| Helsingin Jalkapalloklubi | 4–2 | Tampereen Ilves | 0–1 | 4–1 | Tampere: 6838 | Helsinki: 8718 |
Sarjataulukko > Karsintaottelu

| Joukkue #1 | Tulos | Joukkue #2 | 1>  peli | 2>  peli |
| --- | --- | --- | --- | --- |
| Kuopion Pallotoverit | 3–2 | Lahden Reipas | 1–0 Lahti Yl. 1841 | 2–2 Kuopio Yl. 1201 |
Menestys eurokentillä

Euroopan Cup:
FC Kuusysi pudotti ensimmäisellä kierroksella jugoslavialaisen FK Sarajevon ja toisella neuvostoliittolaisen FK Zenit Leningradin, mutta kolmannella kierroksella se hävisi romanialaiselle Steaua Bukarestille, joka voitti koko cupin.
UEFA Cup:
TPS hävisi ensimmäisellä kierroksella neuvostoliittolaiselle FK Spartak Moskovalle.
In the Heat of the Night

In the Heat of the Night voi tarkoittaa ainakin seuraavia:
Musta yö (engl. In the Heat of the Night), John Ballin jännitysromaani vuodelta 1965
Yön kuumuudessa (engl. In the Heat of the Night), Ballin romaaniin perustuva elokuva vuodelta 1967
Yön kuumuudessa, elokuvaan perustuva vuosina 1988–1995 tuotettu televisiosarja
In the Heat of the Night, Pat Benatarin albumi vuodelta 1979
In the Heat of the Night, Imagination-yhtyeen albumi vuodelta 1982.
”In the Heat of the Night”, Sandran kappale vuodelta 1985.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”In the Heat of the Night”, voi hakea sivunnimihaulla, laajalla sivunnimihaulla tai tekstihaulla.
Joacim Cans

| Joacim Cans |
| --- | --- |
 Joacim Cans vuonna 2007
Henkilötiedot
Syntynyt: 19. helmikuuta 1970 (ikä 54) Mora, Ruotsi
Muusikko
Tyylilajit:  power metal
Soittimet:  laulu
Yhtyeet:   Hammerfall  Cans  Warlord  Highlander (Lost Horizon) 
  [ Muokkaa Wikidatassa ] [ ohje ]  
Joacim Cans (s. 19. helmikuuta 1970 Mora, Ruotsi) on ruotsalainen laulaja power metal -yhtye HammerFallissa. Lisäksi hänellä on oma sooloprojekti Cans. Hän on laulanut myös yhtyeissä Warlord ja Highlander (nykyinen Lost Horizon).
Diskografia > HammerFall > Albumit

| --- | --- |
 Glory to the Brave (1997)  Legacy of Kings (1998)  Renegade (2000)  Crimson Thunder (2002)  One Crimson Night (2003)  Chapter V: Unbent, Unbowed, Unbroken (2005) :  Threshold (2006)  Steel Meets Steel – Ten Years of Glory (2007)  Masterpieces (2008)  No Sacrifice, No Victory (2009)  Infected (2011)  (r)Evolution (2014)
Diskografia > HammerFall > Singlet

Glory to the Brave (1997)
Heeding the Call (1998)
I Want Out (1999)
Renegade (2000)
Always Will Be (2000)
Hearts on Fire (2002)
Blood Bound (2005)
Natural High (2005)
Last Man Standing (2007)
Diskografia > Cans

Beyond the Gates (2004)
Kokoonpano

Sooloprojekti Cansin jäsenet:
Joacim Cans – laulu
Mike Chlasciak – kitara
Stefan Elmgren – kitara, koskettimet
Mat Sinner – basso, taustalaulu
Mark Zonder – rummut
Daniele Soravia – koskettimet
Aiheesta muualla

Joacim Cansin virallinen sivusto (Arkistoitu – Internet Archive)
HammerFallin virallinen sivusto (englanniksi)
Jalkapallon C-sarjan kausi 1940-1941

| Suomen C-sarjan kausi 1940-1941 |
| --- | --- |
Joukkueiden määrä:  27
Nousseet joukkueet:  VPV ja ÅIFK
Ylempi sarjataso:  B-sarja
  ← 1939 :  1944 → 
Jalkapallon C-sarja 1940-1941 oli Suomen kolmanneksi korkein sarjataso jalkapallossa kaudella 1940-1941.
Sarja pelattiin kuudessa lohkossa ja lohkovoittajat karsivat noususta B-sarjaan. Sota keskeytti sarjatoiminnan kesällä 1941, eikä karsintoja saatu pelatuksi loppuun saakka.
C-sarja

Lähteen toimintakertomuksessa esitetyt ottelutulokset on sijoitettu arvaamalla pelatuiksi joko kotona tai vieraissa.
C-sarja > Lohko 1

| Joukkue | O | V | T | H | Maalit | Pist>  | ÅIFK | PIF | EIF | PP | TR |
| --- | --- | --- | --- | --- | --- | --- | --- | --- | --- | --- | --- |
| Åbo IFK | 8 | 8 | 0 | 0 | 31-2 | 16 |  | 3-2 | 2-0 | 2-0 | 9-0 |
| Pargas IF | 8 | 5 | 0 | 3 | 23-19 | 10 | 0-5 |  | 5-1 | 3-1 | 5-1 |
| Ekenäs IF | 8 | 4 | 0 | 4 | 17-18 | 8 | 0-2 | 2-5 |  | 4-1 | 2-0 |
| Pallo-Pojat | 8 | 3 | 0 | 5 | 18-20 | 6 | 0-4 | 6-1 | 1-4 |  | 7-2 |
| Turun Riennon Palloilijat | 8 | 0 | 0 | 8 | 5-35 | 0 | 0-4 | 0-2 | 2-4 | 0-2 |  |
C-sarja > Lohko 2

| Joukkue | O | V | T | H | Maalit | Pist>  | PoPa | Iirot | UL | Kärpät |
| --- | --- | --- | --- | --- | --- | --- | --- | --- | --- | --- |
| Porin Palloilijat | 6 | 4 | 0 | 2 | 27-5 | 8 |  | 1-2 | 3-0 | 4-1 |
| Pallo-Iirot | 6 | 3 | 1 | 2 | 9-15 | 7 | 0-11 |  | 0-1 | 5-1 |
| Turun Urheiluliitto | 6 | 2 | 1 | 3 | 6-10 | 5 | 2-0 | 0-0 |  | 2-5 |
| Kärpät | 6 | 2 | 0 | 4 | 10-22 | 4 | 0-8 | 1-2 | 2-1 |  |
Kärpät niminen seura löytyy sekä Turusta että Porista. UL (Turun Urheiluliitto) valittiin sarjassa yhden ottelun pelanneen ja sitten luovuttaneen Jämsänkosken Ilveksen tilalle.
C-sarja > Lohko 3

| Joukkue | O | V | T | H | Maalit | Pist>  | YVP | LPM | HPK | Kisko | PU |
| --- | --- | --- | --- | --- | --- | --- | --- | --- | --- | --- | --- |
| Yhdistyneitten Villatehtaitten Palloilijat | 8 | 6 | 2 | 0 | 37-7 | 14 |  | 4-1 | 1-1 | 2-0 | 10-0 |
| Lahden Pallo-Miehet | 8 | 4 | 0 | 4 | 21-22 | 8 | 1-4 |  | 7-4 | 4-1 | 4-1 |
| Hämeenlinnan Pallokerho | 8 | 3 | 1 | 4 | 29-23 | 7 | 1-5 | 4-1 |  | 2-5 | 7-0 |
| Riihimäen Kisko | 8 | 3 | 1 | 4 | 17-27 | 7 | 3-3 | 4-2 | 1-9 |  | 2-0 |
| Porvoon Urheilijat | 8 | 2 | 0 | 6 | 9-34 | 4 | 0-8 | 0-1 | 3-1 | 5-1 |  |
C-sarja > Lohko 4

| Joukkue | O | V | T | H | Maalit | Pist>  | VPV | GBK | OPS | KePS | KPV |
| --- | --- | --- | --- | --- | --- | --- | --- | --- | --- | --- | --- |
| Vaasan Pallo-Veikot | 8 | 6 | 0 | 2 | 32-13 | 12 |  | 1-2 | 2-0 | 7-1 | 5-3 |
| Gamlakarleby Bollklubb | 8 | 3 | 3 | 2 | 11-12 | 9 | 1-6 |  | 1-2 | 2-0 | 2-0 |
| Oulun Palloseura | 8 | 3 | 2 | 3 | 14-11 | 8 | 4-3 | 1-1 |  | 0-0 | 5-0 |
| Kemin Palloseura | 8 | 2 | 2 | 4 | 13-19 | 6 | 2-3 | 1-1 | 2-1 |  | 2-3 |
| Kokkolan Pallo-Veikot | 8 | 2 | 1 | 5 | 11-26 | 5 | 0-5 | 1-1 | 2-1 | 2-5 |  |
C-sarja > Lohko 5

| Joukkue | O | V | T | H | Maalit | Pist>  | KoPS | KK | SiU | LUM | KUP |
| --- | --- | --- | --- | --- | --- | --- | --- | --- | --- | --- | --- |
| Kotkan Palloseura | 8 | 5 | 0 | 3 | 32-17 | 10 |  | 8-2 | 5-2 | 2-4 | 2-4 |
| Kaipiaisten Kajastus | 8 | 4 | 2 | 2 | 19-22 | 10 | 0-2 |  | 3-3 | 3-2 | 3-1 |
| Simpeleen Urheilijat | 8 | 3 | 2 | 3 | 26-24 | 8 | 1-4 | 4-5 |  | 4-4 | 3-1 |
| Lappeenrannan Urheilu-Miehet | 8 | 3 | 1 | 4 | 17-23 | 7 | 2-9 | 0-1 | 1-3 |  | 4-1 |
| Kouvolan Urheilijain Palloilijat | 8 | 2 | 1 | 5 | 12-20 | 5 | 2-0 | 2-2 | 1-6 | (0-0) |  |
(0-0) voitto LUM:lle ottelutta.
C-sarja > Lohko 6

| Joukkue | O | V | T | H | Maalit | Pist>  | KaPa | WP35 | JyP |
| --- | --- | --- | --- | --- | --- | --- | --- | --- | --- |
| Kajaanin Palloilijat | 4 | 2 | 1 | 1 | 12-10 | 5 |  | 5-2 | 3-3 |
| Warkauden Pallo -35 | 4 | 2 | 0 | 2 | 12-12 | 4 | 2-4 |  | 4-2 |
| Jyväskylän Palloilijat | 4 | 1 | 1 | 2 | 9-11 | 3 | 3-0 | 1-4 |  |
Välierät

| Joukkue 1 | Tulos | Joukkue 2 |
| --- | --- | --- |
| Vaasan Pallo-Veikot | 2–1 | Porin Palloilijat |
| Åbo IFK | 3–0 | Yhdistyneitten Villatehtaitten Palloilijat |
| Kajaanin Palloilijat | 0–3 | Kotkan Palloseura |
Loppusarja

| Joukkue | O | V | T | H | Maalit | Pist>  | ÅIFK | VPV | KoPS |
| --- | --- | --- | --- | --- | --- | --- | --- | --- | --- |
| Åbo IFK | 1 | 1 | 0 | 0 | 3-2 | 2 |  |  | - |
| Vaasan Pallo-Veikot | 1 | 0 | 0 | 1 | 2-3 | 0 | 2-3 |  |  |
| Kotkan Palloseura | 0 | 0 | 0 | 0 | 0-0 | 0 |  | - |  |
Sarja keskeytyi jatkosodan syttyessä kesällä 1941.
Jahor Filipenka

Jahor Filipenka
Jahor Usevaladavitš Filipenka (valkoven. Ягор Усеваладавіч Філіпенка, łacinkaksi Jahor Usievaładavič Filipienka, ven. Егор Всеволодович Филипенко, Jegor Vsevolodovitš Filipenko; s. 10. huhtikuuta 1988 Minsk, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Primera Divisiónissa pelaavaa Málagaa ja on pelipaikaltaan puolustaja.
Jaakko Wallenberg

| Jaakko Wallenberg> Henkilötiedot |
| --- | --- |
Koko nimi:  Jaakko Maunuksela
Syntynyt: 14. heinäkuuta 1756 Valtaala, Isokyrö
Kuollut: 30. heinäkuuta 1799 (43 vuotta) Hämeenlinnan vankila, Hämeenlinna
Kansalaisuus:  ruotsalainen
Vanhemmat:   Pietari Maunuksela  Maria Tanttari 
Puoliso:  Maria Yli-Loukko (1781)
Muut tiedot
Koulutus:  Lasimestari
Uskonto:  Wallenbergiläisyys
Jaakko Pietarinpoika Wallenberg (ent. Maunuksela; 14. heinäkuuta 1756 Valtaala, Isokyrö – 30. heinäkuuta 1798 Hämeenlinna) oli suomalainen lasimestari ja böhmeläisyyteen perustuvan wallenbergiläisen uskonsuunnan johtaja.
Varhainen elämä ja koulutus > Lapsuus ja koulutus lasinpuhaltajaksi

Jaakko oli kaksivuotias isänsä kuollessa. Nuorimmaisena veljenä hänen oli hakeuduttava ansiotöihin jo hyvin nuorena ja hän lähti kotoaan Isonkyrön Maunukselasta 15-vuotiaana hakemaan oppia yhdessä kauhavalaisen Kustaa Jesperinpojan kanssa. Jaakko Maunukselan velipuolet valmistivat Mieltyn talossa potaskaa lasinvalmistusta varten. Hän hakeutui Somerolle, Åvikin lasitehtaalle, jossa hän opiskeli lasintekijän ammattiin. Lasiteollisuuteen läheisten suhteiden vuoksi on pidetty todennäköisenä, että velipuolet lähettivät Jaakon lasitehtaalle oppiin, mutta päätymistä Somerolle asti on pidetty erikoisena.[lähde? ]
Maunukselan kerrotaan suorittaneen lasimestarin tutkinnon Turussa. Hänen aikanaan tutkinnon mestarinnäyte oli mahdollista suorittaa ainoastaan Tukholmassa. Mestaritutkinto toi mukanaan myös nimen Wallenberg.[lähde? ]
Varhainen elämä ja koulutus > Tutustuminen böhmeläisyyteen

Jaakko Maunuksela lähetettiin nuorena kotitalostaan opiskelemaan Somerolle lasintekijän ammattia. Åvikin lasitehtaan puhaltajat olivat pääosin saksalaisia. Monet heistä kannattivat Jakob Böhmen ajatuksia ja olivat omaksuneet tämän uskontofilosofisen ajattelun. Saksalaiset puhaltajat olivat Johanneksen tien kulkijoita ja kutsuivat itseään Jumalanystäviksi. Heiltä Maunuksela sai uskonnollisia kirjoja ja tutustui Böhmen ajatuksiin.
Myös Tukholmaan oli levinnyt böhmeläisiä ajatuksia, joita esimerkiksi Anders Collin (1754–1830) käänsi ruotsiksi ja toimitti suomalaisille, joilla oli täällä omat paikalliset kääntäjänsä ja käsin jäljentäjänsä. Wallenberg tutustui todennäköisesti böhmeläisyyteen saksalaisten välityksellä, tosin ajatukset olivat levinneet Kyrönmaalle muutakin tietä. Siitä todistavat muun muassa Erikssonin veljekset ja Kärmäki Laihialta sekä niin sanottu Pohjanmaan mystikoiden toiminta etenkin Vähänkyrön Merikaarrosta.[lähde? ]